La Regidoria d'Activitat Física, Salut i Esports presenta el ‘Llibre de Marca’ de EsportSagunt
30 de març 2021

![Imagen 1](/media/zmkoxnmb/95-w-libro-de-marca-esportsagunt-presentacion-m01-c01.jpg)![Imagen 2](/media/lbsl1c1e/95-w-libro-de-marca-esportsagunt-presentacion-m02.jpg)

![](/media/zmkoxnmb/95-w-libro-de-marca-esportsagunt-presentacion-m01-c01.jpg)  
  
  

  

El Departament d'Esports, ara denominat Departament d'Activitat Física, Salut i Esports, ha estat treballant en la modernització i cura de la seua imatge després de comprovar que esta no seguia un mateix patró, ni pel que fa a disseny, ni a colors, ni a grafismes. Per eixa raó i després de realitzar un estudi exhaustiu sobre esta incidència, la Regidoria d'Esports ha elaborat el _Llibre de Marca_, el qual ha presentat en públic hui, dia 30 de març, en el Saló de Plens de l'Ajuntament de Sagunt.

  

En el _Llibre de Marca_ s'estableix la marca _EsportSagunt_, juntament amb un logo nou per al departament, a més de les indicacions pertinents per a les diferents aplicacions del logo i les variacions de color que es poden utilitzar. Les primeres actuacions que es duran a terme seran la identificació amb la marca de la roba de treball dels col·lectius que conformen el departament, la distribució de samarretes commemoratives al campus de Pasqua, la retolació dels vehicles, el canvi d'imatge en xarxes socials i en la web municipal i, finalment, establir una homogeneïtat en la cartelleria interna.

  

Tal com indica Javier Timón, regidor d'Esports, el pla començarà a implantar-se al més prompte possible: **«Després de la presentació de la marca _EsportSagunt_, passarem a implantar el _Llibre de Marca_ en el qual s'estableix juntament amb el nou logo, les indicacions per a les diferents aplicacions i variacions de color que es puguen utilitzar»**.

  

El _Llibre de Marca_ forma part d'un pla ampli i detallat, al qual se'l denomina el _Pla Director de la Imatge_, el qual aglutinarà directrius per a ubicacions d'imatge institucional en els pavellons i la resta d'instal·lacions municipals, ubicació i normativa per a espais publicitaris o disseny i normes per a anar actualitzant progressivament la senyalística dels espais esportius, entre d’altres.

  

L'alcalde de Sagunt, Darío Moreno, afirma que **«un dels problemes que detectàrem des que arribàrem és que hi ha un cert problema de comunicació per part de l'Ajuntament i és una d'eixes coses a les quals a poc a poc intentem posar solució. Així que per a nosaltres, el Departament d'Esports ha sigut un exemple d’allò que nosaltres des de l'Ajuntament volem dur a terme de manera conjunta»**. Cosa a la que afig: **«Prendrem tot este treball que heu dut a terme i que, una vegada més, lidereu i aneu un pas per davant pel que fa a esta mena d'accions, com un treball de base per a poder realitzar tota eixa reconfiguració de la imatge de l'Ajuntament»**.

  

A més a més, també s'ha fet un canvi de denominació del Departament d'Esports. A partir de la situació de pandèmia actual, l'esport ha passat a considerar-se activitat essencial, degut principalment a la importància de realitzar activitat física per a la conservació i millora de la salut de la ciutadania. Per este motiu, la Regidoria d'Esports, i després de la resolució d'alcaldia de data 25 de març de 2021, ha pres la decisió de canviar el nom de _Departament d'Activitat Física i Esport_ pel de _Departament d'Activitat Física, Salut i Esports_.

  

Totes estes accions formen part d'un ampli pla que ha sigut el resultat d'un estudi en profunditat sobre com, quan i on s'utilitza la imatge del departament.

  

  

![](/media/fm0d1ill/95-w-libro-de-marca-esportsagunt-presentacion-c02.jpg)  

![](/media/trugez4f/95-w-libro-de-marca-esportsagunt-presentacion-c03.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-activitat-fisica-salut-i-esports-presenta-el-llibre-de-marca-de-esportsagunt/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-activitat-fisica-salut-i-esports-presenta-el-llibre-de-marca-de-esportsagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-activitat-fisica-salut-i-esports-presenta-el-llibre-de-marca-de-esportsagunt/ "Linked In")
*   [](mailto:?body=https://aytosagunto.es/va/actualitat/la-regidoria-d-activitat-fisica-salut-i-esports-presenta-el-llibre-de-marca-de-esportsagunt/)